CELEX: 32008D0674
Language: ro
Date: 2008-08-13 00:00:00
Title: 2008/674/CE: Decizia Comisiei din 13 august 2008 de modificare a Deciziei 2007/683/CE privind aprobarea planului de eradicare a pestei porcine clasice la porcii sălbatici în anumite zone ale Ungariei [notificată cu numărul C(2008) 4321]

15.8.2008   
            
            
               RO
            
            
               Jurnalul Oficial al Uniunii Europene
            
            
               L 220/30
            
         
      DECIZIA COMISIEI
   
   din 13 august 2008
   de modificare a Deciziei 2007/683/CE privind aprobarea planului de eradicare a pestei porcine clasice la porcii sălbatici în anumite zone ale Ungariei
   [notificată cu numărul C(2008) 4321]
   (Numai textul în limba maghiară este autentic)
   (2008/674/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (1), în special articolul 16 alineatul (1),
   întrucât:
   
               (1)
            
            
               Decizia 2007/683/CE a Comisiei (2) a aprobat un plan prezentat de Ungaria la data de 11 iulie 2007 pentru eradicarea pestei porcine clasice la porcii sălbatici din zonele statului membru respectiv stabilite prin anexa la respectiva decizie.
            
         
               (2)
            
            
               Ungaria a informat Comisia cu privire la evoluția recentă a pestei porcine clasice la porcii sălbatici în statul membru respectiv. Având în vedere informațiile epidemiologice disponibile, măsurile stabilite prin planul de eradicare a pestei porcine clasice la porcii sălbatici trebuie extinse la anumite zone din județul Heves și la județul Borsod-Abaúj-Zemplén.
            
         
               (3)
            
            
               Din motive de transparență a legislației comunitare, anexa la Decizia 2007/683/CE ar trebui înlocuită cu textul anexei la prezenta decizie.
            
         
               (4)
            
            
               Prin urmare, Decizia 2007/683/CE ar trebui modificată în consecință.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2007/683/CE se înlocuiește cu textul anexei la prezenta decizie.
   Articolul 2
   Prezenta decizie se adresează Republicii Ungare.
   
      Adoptată la Bruxelles, 13 august 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 316, 1.12.2001, p. 5. Directivă modificată ultima dată prin Decizia 2007/729/CE a Comisiei (JO L 294, 13.11.2007, p. 26).
   
      (2)  JO L 281, 25.10.2007, p. 27. Decizie modificată prin Decizia 2008/159/CE (JO L 51, 26.2.2008, p. 21).
   
      ANEXĂ
      
         
            „ANEXĂ
            Zonele vizate pentru punerea în aplicare a planului de eradicare a pestei porcine clasice la porcii sălbatici
            Teritoriul județului Nógrád și teritoriul județului Pest situate la nord și la est de Dunăre, la sud de granița cu Slovacia, la vest de granița cu județul Nógrád și la nord de autostrada E71, teritoriul județului Heves situat la est de granița cu județul Nógrád, la sud și la vest de granița cu județul Borsod-Abaúj-Zemplén și la nord de autostrada E71, precum și teritoriul județului Borsod-Abaúj-Zemplén situat la sud de granița cu Slovacia, la est de granița cu județul Heves, la nord și la vest de autostrada E71, la sud de drumul principal nr. 37 (partea dintre autostrada E71 și drumul principal nr. 26) și la vest de drumul principal nr. 26.”